Oficialusis leidinys 032 , 11/05/1960 p. 0777 - 0779

specialusis leidimas danų kalba: serija I skyrius 1959-1962 p. 0044

specialusis leidimas anglų kalba: serija I skyrius 1959-1962 p. 0046

specialusis leidimas graikų k.: skyrius 12 tomas 1 p. 0035

specialusis leidimas ispanų kalba: skyrius 12 tomas 1 p. 0043

specialusis leidimas portugalų kalba skyrius 12 tomas 1 p. 0043



Europos atominės energijos bendrijos tiekimo agentūros taisyklės, nustatančios, kaip rūdų, žaliavų ir specialių skiliųjų medžiagų paklausa turi būti suderinta su pasiūla EUROPOS ATOMINĖS ENERGIJOS BENDRIJOS TIEKIMO AGENTŪRA, atsižvelgdama į Sutarties nuostatas, ypač į jos 60 straipsnio šeštąją dalį, pasitarusi su Agentūros patariamuoju komitetu, atsižvelgdama į 1960 m. gegužės 5 d. Euratomo Komisijos sprendimą, nustatantį datą, kada Tiekimo agentūra turi pradėti eiti savo pareigas, ir patvirtinantį šias taisykles, ypač į to sprendimo 3 ir 4 straipsnius, susijusius su šių taisyklių įsigaliojimo tvarka, kadangi, siekdama atlikti savo pareigas pagal principus, nustatytus Sutarties 52 straipsnyje, Agentūra privalo labai gerai žinoti padėtį rinkoje, susijusią su visais produktais, ir remdamasi deklaracijomis dėl apskaičiuotų naudotojų poreikių ir apskaičiuotų turimų gamintojų atsargų; kadangi paklausos ir pasiūlos derinimo tvarka prireikus turi būti nustatoma taip, kad būtų atsižvelgta į įvairias pasiūlos situacijas; kadangi įvedant šią tvarką numatytos tokios pereinamojo laikotarpio priemonės, kurios palengvins jų laipsnišką taikymą, PRIĖMĖ ŠIAS NUOSTATAS: 1 straipsnis Agentūros prašymu naudotojai per nustatytą laikotarpį, kuris numatytas 3 straipsnyje, praneša Agentūrai apie apskaičiuotą rūdų, žaliavų ir specialių skiliųjų medžiagų poreikį ir, remdamiesi jau sudarytomis sutartimis – apie savo tiekimo programas. Deklaracijose pateikiama ši informacija: 1) produkto paskirtis; 2) pobūdis, cheminė ir fizinė sudėtis ir kitos atitinkamos specifikacijos; 3) kiekiai (metrinės matų sistemos vienetais); 4) kilmės vieta; 5) paskirtis; 6) pristatymo datos; 7) Kainų sąlygos, kurios nėra privalomos. 2 straipsnis Agentūros prašymu gamintojai per nustatytą laikotarpį, kuris numatytas 3 straipsnyje, praneša Agentūrai apie laikotarpio pradžioje jų turimas atsargas, apskaičiuotas gamybos apimtis ir, remdamiesi jau sudarytomis sutartimis – apie savo pristatymo programas. Deklaracijose pateikiama ši informacija: 1) produkto paskirtis; 2) pobūdis, cheminė ir fizinė sudėtis ir kitos atitinkamos specifikacijos; 3) kiekiai (metrinės matų sistemos vienetais); 4) kilmės vieta; 5) pristatymo datos; 6) kainų sąlygos, kurios nėra privalomos. 3 straipsnis Agentūra, gavusi Patariamojo komiteto nuomonę, nustato terminą, per kurį, ir laikotarpį dėl kurio naudotojai ir gamintojai privalo pateikti Agentūrai 1 ir 2 straipsniuose nurodytas deklaracijas, ir šį terminą bei laikotarpį Agentūra paskelbia Europos Bendrijų oficialiajame leidinyje. 4 straipsnis Turėdama visas deklaracijas, pateiktas pagal šio reglamento 1 ir 2 straipsnius, Agentūra, išleisdama aplinkraštį, praneša Bendrijos naudotojams ir gamintojams informaciją apie bendrus duomenis ir rinkos tendencijas, ir tam tikrais atvejais apie pasiūlos galimybes ir galimas realizavimo rinkas trečiosiose šalyse. 5 straipsnis Jeigu dėl konkretaus produkto ir tais atvejais, kai visų pirma Agentūra imasi iniciatyvos, Komisija, išklausiusi Patariamojo komiteto, nusprendžia, kad padėtis rinkoje rodo, kad pasiūla yra didesnė už paklausą, ji gali atitinkama direktyva pareikalauti, kad Agentūra taikytų toliau nurodytą supaprastintą tvarką: a) Remdamasi iš deklaracijų, pateiktų pagal 1 ir 2 straipsnius, gauta informacija, Agentūra, gavusi Patariamojo komiteto nuomonę, nustato bendrąsias sąlygas, kurių turi būti laikomasi to produkto tiekimo sutartyse; b) Apie šias bendrąsias sąlygas pranešama suinteresuotoms šalims, kurioms suteikiama teisė tiesiogiai derėtis ir pasirašyti sutartis; c) Sutartys perduodamos Agentūrai ir laikomos Agentūros sudarytomis, jeigu per aštuonias dienas nuo sutarčių gavimo Agentūra suinteresuotoms šalims nepateikia jokių prieštaravimų. Šiame straipsnyje nustatyta tvarka netaikoma tiekimo sutartims dėl specialių skiliųjų medžiagų. 6 straipsnis Jeigu 5 straipsnyje numatyta išimtis, paklausa turi būti suderinta su pasiūla remiantis šia tvarka: Naudotojai praneša Agentūrai per Agentūros nustatytą terminą ir jos nurodyto laikotarpio atžvilgiu apie reikalavimus, taikomus rūdoms, žaliavoms ir specialioms skiliosioms medžiagoms. Kai tik šie reikalavimai tampa žinomi, Agentūra paskelbia apie konkursą ir nurodo visas reikiamas specifikacijas, nustato datas, iki kurių, ir laikotarpius, kurių atžvilgiu Bendrijos gamintojai gali pateikti savo pasiūlymus. Pateikdami pasiūlymus, Bendrijos gamintojai laikomi įvykdę jiems Sutarties 57 straipsnio 2 dalies antrąja pastraipa nustatytą įpareigojimą. Gavusi pasiūlymus, Agentūra nusprendžia, ar ji pasinaudos savo teise pasirinkti, ir, jei taip, kokie kiekiai bus pasirinkti. Agentūra praneša naudotojams apie gautus pasiūlymus ir paraiškų skaičių, ir suinteresuotoms šalims praneša apie sąlygas, kuriomis jų paraiškos bus patenkintos, ir apie tvarką, pagal kurią bus sudaromos sutartys. 7 straipsnis Nepriklausomai nuo šio reglamento 5 ir 6 straipsniuose nustatytos tvarkos, naudotojai gali bet kuriuo metu Agentūrai pateikti paraiškas arba užsakymus. Tokie užsakymai įvykdomi geriausiomis sąlygomis, palyginus su rinkoje esančia pasiūla. 8 straipsnis Sutartims dėl specialių skiliųjų medžiagų tiekimo visas šis reglamentas įsigalioja 1960 m. birželio 1 d. 5 ir 6 straipsnių įgyvendinimas sutartims dėl rūdų ir žaliavų tiekimo atidedamas šešiems mėnesiams nuo tos dienos ir įsigalioja 1960 m. gruodžio 1 d. Šiuo laikotarpiu sutartims, kurioms taikomos šios pastraipos nuostatos, ir toliau reikia, remiantis Sutarties 222 straipsniu, gauti išankstinį Komisijos patvirtinimą. Priimta Briuselyje, 1960 m. gegužės 5 d. Euratomo tiekimo agentūros vardu Generalinis direktorius E. Spaak --------------------------------------------------